SREDNJA ŠKOLA OROSLAVJE

 **Obavijest učenicima o organizaciji rada**

1. Raspored smjena

Prvi dan škole učenici će imati tri sata s razrednikom kako bi dobili sve potrebne upute o novoj organizaciji, rasporedu sati, nastavi, prijevozu i protokolima vezanim uz epidemiološku situaciju, te riješiti potrebnu dokumentaciju ( potvrde i sl.)

Od utorka 8. rujna 2020. učenici idu na nastavu prema novom rasporedu sati, raspored 1.

Jutarnja smjena će biti organizirana prema B modelu, a popodnevna prema A modelu.

**Jutarnja smjena- raspored 1 :** strojarski računalni tehničari 1.-4.B imaju nastavu u školi

 opća gimnazija 1.-4.A ima nastavu na daljinu

**Jutarnja smjena – raspored 2:** opća gimnazija 1.-4.A ima nastavu u školi

 strojarski računalni tehničari 1.-4.B imaju nastavu na daljinu

**Popodnevna smjena:** CNC operateri 1.-3.C, strojobravari, bravari, vodoinstalateri, stolari, frizeri i kozmetičari 1.-3.D, 1.-3.F imaju nastavu u školi i u radnom procesu.

 2. Raspored sati

- nastava je, koliko je bilo moguće, organizirana u dvosatima ili više sati zajedno.

- svi satovi traju skraćeno, 40 minuta.

- mali odmori traju 5 minuta.

- bit će dva velika odmora od 15 minuta u svakoj smjeni, odvojena za određene grupe učenika.

- treba se strogo pridržavati rasporeda učionica.

- učenici jednog razreda ili zanimanja borave u jednoj učionici u danu.

- nastava TZK odvijat će se na otvorenom ili za lošeg vremena u učionici.

3. Ulazak i izlazak iz škole

- nije dozvoljeno grupiranje ispred škole ili drugdje.

- učenici ulaze na glavni ulaz škole uvažavajući razmak, stavljaju maske, brišu obuću, dezinficiraju ruke.

- odlaze direktno prema svojoj učionici.

- u učionicama sjede na istom mjestu cijeli dan.

- ukoliko je u učionici udaljenost među učenicima veća od 2 metra, maska tijekom nastave nije obavezna, ukoliko je udaljenost manja, maska je obavezna i tijekom nastave.

- odlazak u toalet moguć je tijekom svakog sata ( uz dopuštenje nastavnika), ali samo do najbliže sanitarne prostorije. Nije dozvoljeno šetanje školom ili izlazak iz zgrade.

- ukoliko učenici moraju promijeniti specijaliziranu učionicu, na hodniku imaju maske.

- ne ulaze u drugu učionicu dok nije prozračena i dezinficirana, odn. kad ih nastavnik pozove.

- u vrijeme malih odmora ne napuštaju učionicu.

- preporuča se da učenici nose obrok od kuće i jedu ga u vrijeme velikog odmora u učionici.

- po obrok mogu izaći izvan škole u vrijeme velikog odmora, a prilikom povratka u školu poštuju isti postupak kao pri dolasku.

- neće se gasiti školsko zvono, ali će zvoniti samo zbog točnosti nastave, a ne kao znak učenicima da napuštaju učionicu, jer nije dozvoljen boravak u zajedničkim prostorima s učenicima drugih razreda.

- nakon zadnjeg sata, učenici se ne zadržavaju u zajedničkim prostorima, već odlaze na stanicu ili doma.

4. Uprava škole

- izdavanje potvrda učenicima vršit će se također prema posebnim uputama, sa što manje fizičkog kontakta grupe učenika.

- posjet pedagoginji, ravnateljici i drugima, također uz najavu, pojedinačno i s maskom.

5. Knjižnica

- učenici mogu provjeriti dostupnost pojedinih lektirnih naslova putem kataloga na poveznici: <https://library.foi.hr/lib/index.php?B=179> ili klikom na KATALOG ŠKOLSKE KNJIŽNICE na web stranici škole: <http://ss-oroslavje.skole.hr/>

- na poveznici KATALOG ŠKOLSKE KNJIŽNICE nalazit će se sve informacije o radu školske knjižnici kao i upute za posuđivanje i vraćanje knjižne građe.

- posuđivanje knjiga u školskoj knjižnici bit će moguće samo uz prethodnu narudžbu elektronskim putem i prema uputama koje će dati knjižničar, a preuzimat će se u pojedinom razredu.

- sva ostala stručna i referentna literatura moći će se koristiti u dogovoru s knjižničarem i uz prethodnu najavu elektronskim putem.

- ulazak u knjižnici moguće je samo po jednom korisniku i uz poštivanje epidemioloških mjera (maska, dezinfekcija ruku)

5. Dodatna, dopunska, izborna nastava i izvannastavne aktivnosti

- svi oblici rada u kojima su uključeni učenici iz različitih razreda, mogu se provoditi samo na daljinu, o čemu će vas obavijestiti predmetni nastavnici.

U Oroslavju, 3.9.2020. Ravnateljica: Natalija Mučnjak, prof.